|  |  |  |  |  |
| --- | --- | --- | --- | --- |
| Številka: | 43001-281/2020-01 |  | oznaka naročila: | A-90/20 S  |
| Datum: | 10.09.2020 |  | MFERAC: | 2431-20-001057/0 |

**POJASNILA RAZPISNE DOKUMENTACIJE**

**za oddajo javnega naročila**

|  |
| --- |
| **Izdelava projektne dokumentacije IZP in IzN ureditve kolesarske povezave GKP G8 Krošnjarska pot, na odseku Cerknica - Žlebič** |

**JN005380/2020-B01 - A-90/20; datum objave: 28.08.2020**

**Datum prejema: 10.09.2020   11:08**

**Vprašanje:**

Spoštovani,

1.) Pod Točko 3.2.3.3 se kot referenca zahteva:
- v zadnjih petih (5) letih pred rokom za oddajo ponudb je izdelal vsaj eno tehnično dokumentacijo nivoja najmanj IZP ureditve kolesarskih površin v skupni dolžini vsaj 15 km in vsaj eno tehnično dokumentacijo nivoja najmanj IzN ureditve kolesarskih površin v skupni dolžini vsaj 5 km.
Glede na navedeno menimo, da je ustrezna referenca tudi IDP ali IDZ po stari zakonodaji?

2.) V specifikaciji del je za točko 4. - IZDELAVA GEOLOŠKO GEOTEHNIČNEGA ELABORATA in 9. IZDELAVA ELABORATA DIMENZIONIRANJA VOZIŠČNE KONSTRUKCIJE navedeno, da mora biti zagotovljen POOBLAŠČENI INŽENIR GRADBENIŠTVA. Prav tako je v Navodilih za pripravo ponudbe pod točko 3.2.3.3 navedeno, da mora ta pooblaščeni inženir gradbeništva izpolnjevati vse zahteve kot npr. pooblaščeni inženir, ki bo izdelal gradbeni načrt v fazi IZN in IZP predvidenih tras kolesarske povezave.

Predlagamo, da v specifikaciji del pooblaščenega inženirja gradbeništva dodate ali nadomestite s pooblaščenim inženirjem geotehnologije in rudarstva, kateri so prav tako usposobljeni za izdelavo geološko geomehanskih elaboratov in elaboratov dimenzioniranja voziščne konstrukcije.

Predlagamo, da v navodilih za pripravo ponudbe v točki 3.2.3.3 izvzamete zahteve pooblaščenega inženirja za točko 4. In 9. specifikacije del, saj so po našem mnenju nesorazmerne. Predlagamo, da za zahteve pooblaščenega inženirja, ki bo izdeloval točko 4. In 9. iz specifikacije del navedete reference, ki bodo dejansko dokazovale njihovo usposobljenost za izdelavo GG elaborate in dimenzioniranja voziščne konstrukcije. Mislimo, da je tudi nekdo, ki je izdelal geološko geomehanski elaborate za npr. rekonstrukcijo križišča ali npr. 1 km dolge ceste, usposobljen za izdelavo geološko geomehanskega elaborate v fazi IZP predvidenih kolesarskih povezav.

Hvala in lep pozdrav.

**Odgovor:**

1. Za referenco po točki 3.2.3.3 se prizna tudi izvedena tehnična dokumentacija IDP in IZD po stari zakonodaji, z upoštevanjem navedenega časovnega obdobja in obsega izvedenega dela.
2. Za zahtevan odgovorni kader za točki 4 in 9 v specifikaciji del naročnik na tem nivoju tehnične dokumentacije zahteva pooblaščenega inženirja s področja gradbeništva. Naročnik na tem področju ne bo spremenil razpisne dokumentacije.